
REPUBLIKA E SHQIPËRISË
MINISTRIA E TURIZMIT, KULTURËS DHE SPORTIT
DREJTORIA RAJONALE E TRASHËGIMISË KULTURORE
SHKODËR


                                      SHPALLJE PËR KONKURRIM PUBLIK 

Në mbështetje të ligjit nr.7961, datë 12.7.1995 “Kodi i Punës i Republikës të Shqipërisë”, i ndryshuar, Vendimit të Këshillit të Ministrave nr.581, datë 28.8.2019 “Për funksionimin dhe mënyrën e zhvillimit të veprimtarisë së Drejtorive Rajonale të Trashëgimisë Kulturore”, në Urdhrin e Kryeministrit nr.163, datë 28.8.2024 “Për miratimin e strukturës dhe organikës së Drejtorive Rajonale të Trashëgimisë Kulturore”, Statutit të Drejtorisë Rajonale të Trashëgimisë Kulturore Shkodër dhe Rregullores për Organizimin dhe Funksionimin e Brendshëm për Drejtorinë Rajonale të Trashëgimisë Kulturore Shkodër;

Drejtoria Rajonale e Trashëgimisë Kulturore Shkodër shpall konkursin për pozicionin vakant:

Specialist në sektorin e Financës dhe Shërbimeve Mbështetëse -  Kategoria e pagës IV-3.

Përshkrimi i përgjithshëm i punës për këtë pozicion:
1.Regjistrimi i dokumentacionit hyrës në librin e protokollit të DRTK Shkodër;
2.Regjistrimi i dokumentacionit dalës në librin e protokollit të DRTK Shkodër;
3.Përpunimi i dokumentave arkivore me ruajtje të përhershme dhe të përkohshme;
4.Përgatitja e dokumentacionit për dorëzim në Arkivin Qendror Shtetëror;
5.Digjitalizimi i të gjithë dokumentacionit hyrës dhe dalës në protokollin e DRTK Shkodër;
6.Bashkëpunimi me sektorët e tjerë për mbarëvajtjen e punës së DRTK Shkodër.

KUSHTET QË DUHET TË PLOTËSOJË KANDIDATI NË PROCEDURËN
E PRANIMIT  DHE KRITERET E POSAÇME:


Kandidati duhet të plotësojë kushtet për konkurim si vijon:
1.Të jetë shtetas shqiptar;
2.Të ketë zotësi të plotë për të vepruar;
3.Të zotërojë gjuhën shqipe të shkruar dhe të folur;
4.Të jetë në kushte shëndetësore që e lejojnë të kryejë detyrën përkatëse;
5.Të përmbushë kërkesat ligjore për nivelin arsimor dhe të zotërojë aftësitë e nevojshme profesionale për vendin përkatës të punës;
6.Të mos jetë dënuar me vendim të formës së prerë të gjykatës për kryerjen e një krimi apo për kryerjen e një kundravajtje penale me dashje;
7.Ndaj tij të mos jetë marrë masë disiplinore e largimit nga puna për shkak të një shkeljeje të rëndë disiplinore;

 
Kandidati duhet të plotësojnë kërkesat e posaçme si vijon:

1.Të ketë përfunduar studimet e larta universitare dhe të zotërojë minimalisht diplomë të nivelit Bachelor në Shkenca Shoqërore, Shkencave të Edukimit ose Ekonomike ose të barasvlefshëm me të, sipas përcaktimeve të legjislacionit të arsimit të lartë;
2.Të ketë të paktën 1-2  vite përvoje pune në profesion ose eksperiencë në këtë pozicion;
3.Të ketë njohuri në gjuhën angleze; Njohuri kompjuterike në programet bazë të kompjuterit;
4.Të ketë aftësi menaxhuese, organizative, komunikuese si dhe aftësi për punën në grup.

 DOKUMENTACIONI, MËNYRA DHE AFATI I DORËZIMIT:

Kandidatët që aplikojnë duhet të dorëzojnë dokumentat si më poshtë:

· Kërkesë motivimi për aplikim në vendin e punës që konkurron;
· Jetëshkrim (CV);
· Fotokopje të letërnjoftimit (ID);
· Fotokopje të diplomës dhe të listës së notave të njëhsuara me origjinalin;
· Fotokopje të librezës së punës (të gjitha faqet që vërtetojnë eksperiencën në punë);
· Vërtetim të gjendjes shëndetësore;
· Vërtetim të gjendjes gjyqësore;
· Çdo dokument tjetër që vërteton trajnimet, kualifikimet, arsimin shtesë, vlerësimet pozitive, rekomandime apo të tjera të përmendura në jetëshkrimin e kandidatit.
· Lista e dokumenteve të sipërcituara duhet të jetë e inventarizuar dhe e nënshkruar nga kandidati.

Dokumentet duhet të dorëzohen në zarf pranë Drejtorinë Rajonale të Trashëgimisë Kulturore Shkodër brenda datës  31.07.2026.

Mosparaqitja e plotë e dokumentacionit sjell skualifikim të kandidatit.



REZULTATET PËR FAZËN E VERIFIKIMIT PARAPRAK:

DRTK Shkodër do të shpallë në faqen zyrtare të institucionit dhe në portalin e Agjencisë Kombëtarë të Punësimit dhe Aftësive, listën e kandidatëve që plotësojnë kushtet dhe kërkesat e posaçme  si dhe datën, vendin dhe orën e saktë kur do të zhvillohet intervista.

Në të njëjtën datë kandidatët që nuk i plotësojnë kushtet e lëvizjes paralele dhe kërkesat e posaçme do të njoftohen me email zyrtar për shkaqet e moskualifikimit.

Kandidatët e pakualifikuar kanë të drejtë të paraqesin ankesat me shkrim brenda 3 (tre) ditëve kalendarike nga data e njoftimit individual.


FUSHAT E NJOHURIVE, AFTËSITË DHE CILËSITË MBI TË CILAT DO
TË ZHVILLOHET INTERVISTA:

Kandidatët gjatë intervistës së strukturuar me gojë do të vlerësohen në lidhje me:

a. Njohuritë, aftësitë, kompetencën në lidhje me përshkrimin përgjithësues të punës
për pozicionin si dhe njohuritë mbi:

· Ligjin nr.9131 datë 08.06.2003 “Për rregullat e etikës në administratën publike;
· Ligjin nr.9367 datë 07.04.2005 “Për parandalimin e konfliktit të interesave në ushtrimin e funksioneve publike” i ndryshuar;
· Ligjin nr. 9154, datë 6.11.2003, “Për arkivat”;
· Normave tekniko-profesionale dhe metodologjike të shërbimit arkivor në Republikën e Shqipërisë”.
b. Përvojën e tyre të mëparshme;
c. Motivimin, aspiratat dhe pritshmëritë e tyre për karrierën.


MËNYRA E VLERËSIMIT TË KANDIDATËVE:

Kandidatët do të vlerësohen në bazë të testimit nga Komisioni sipas një sistemi pikëzimi.

Kandidatët do të testohen dhe vlerësohen nga Komisioni pranë DRTK Shkodër sipas pikëzimit:


a) 40 pikë për dokumentacionin e dorëzuar;
b) 60 pikë intervista me gojë.:
Në përfundim të vlerësimit të kandidatëve, DRTK Shkodër do të shpallë fituesin në faqen zyrtare.  Të gjithë kandidatët pjesëmarrës në këtë procedurë do të njoftohen individualisht në mënyrë elektronike nëpërmjet adresës së e-mailit, për rezultatet.


DATA E DALJES SË REZULTATEVE TË KONKURRIMIT DHE MËNYRA
E KOMUNIKIMIT:
Në përfundim të vlerësimit të kandidatëve, DRTK Shkodër Shkodër do të shpallë fituesin në faqen zyrtare dhe në portalin e Agjencisë Kombëtare e Punësimit dhe Aftësive. Të gjithë kandidatët pjesëmarrës në këtë procedurë do të njoftohen individualisht në mënyrë elektronike për rezultatet (nëpërmjet adresës së e-mail në jetëshkrimin e dorëzuar).                                                                                                            
	
                                                                                                                

Adresa: Rruga “Marin Beçikemi”, Sheshi “Gjon Pali II”, Shkodër

